
Uznesenie Okresný súd Rožňava, v právnej veci navrhovateľky – manželky A. B., nar. XX.XX.XXXX, trvale bytom C. XX, t.č. bytom D. XX, proti odporcovi – manželovi, ktorý návrh nepodal D. B., nar. XX.XX.XXXX, trvale bytom C. XX, o rozvod manželstva a úpravu rodičovských práv a povinností k maloletým deťom D. B., nar. XX.XX.XXXX a E. B., nar. XX.XX.XXXX, na čas po rozvode, takto rozhodol: I. Súd konanie
zastavuje .
II. Žiaden z účastníkov
nemá
právo na náhradu trov konania. odôvodnenie:
1. Navrhovateľka – manželka sa návrhom doručeným tunajšiemu súdu dňa 22.05.2025 domáhala rozvodu manželstva s odporcom ako aj úpravy rodičovských práv a povinností voči maloletým deťom, na čas po rozvode. 2. V zmysle zápisnice o výsluchu zo dňa 04.06.2025 po poučení zo strany súdu zobrala navrhovateľka svoj návrh v celom rozsahu späť a žiadala konanie vo veci zastaviť s poukazom na skutočnosť, že predmetný návrh podala predčasne, nakoľko na tunajšom súde sa vedie konanie o zapretie otcovstva k maloletému dieťaťu, ktoré sa narodilo v čase trvania manželstva, ale biologickým otcom nie je manžel navrhovateľky a ktoré konanie nie je ešte právoplatne ukončené. 3. Podľa ust. § 29 ods. 1 Zákona č. 161/2015 Z. z. Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Keďže v predmetnej veci vzala navrhovateľka svoj návrh v celom rozsahu späť, súd konanie zastavil, podľa ustanovenia § 29 ods. 1/ CMP. 5. O náhrade trov konania súd rozhodol v zmysle ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote do 15 dní od doručenia v troch vyhotoveniach, ktoré sa podáva na Okresný súd Rožňava a o odvolaní rozhodne Krajský súd v Prešove. Podľa § 363 CSP , v odvolaní sa musí okrem všeobecných náležitostí podania stanovených v § 127 ods. 1, 2 CSP (ktorému súdu je určené, kto ho robí, ktorej veci sa týka, čo sa ním sleduje, jeho podpísania a
uvedenia spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) . Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci (§ 62 ods. 1 CMP). Odvolacie dôvody možno meniť a dopĺňať až do rozhodnutia o odvolaní (§ 62 ods. 2 CMP). V odvolacom konaní možno uvádzať nové skutkové tvrdenia a predkladať nové dôkazné návrhy (§ 63 CMP).

